KOMMISSIONEN FOR DE EUROPÆISKE FÆLLESSKABER 
KOM(92) 448 ende I i g udg. 
Bruxelles, den 4. november 1992 
FORSLAG TIL 
RÅDETS DIREKTIV 
OM TILFØJELSE TIL 
DIREKTIV 77/388/EØF 
OG INTRODUKTION AF FORENKLINGSTILTAG 
(forelagt af Kommissionen) 

^s^ 
BEGRUNDELSE 
I. INDLEDNING 
Med henblik på etableringen af det indre marked supplerede 
Rådets direktiv 91/680/EØF af 16. december 19911' det fælles 
merværdiafgiftssystem med de tilføjelser, som er nødvendige for 
at ophæve alle de kontrolforanstaltninger og formaliteter, der 
i øjeblikket er nødvendige for at overskride en grænse inden 
for Fællesskabet: fra den 1. januar 1993 vil begreberne import 
og eksport være definitivt afskaffet for alle transaktioner 
mellem medlemsstaterne, og begreberne vil kun have betydning 
for samhandelen med tredjelande. Direktivet af 16. december 
1991 omhandler desuden en overgangsordning for beskatning i 
samhandelen inden for Fællesskabet. For en begrænset periode og 
som undtagelse fra det princip, hvorefter der pålægges leverede 
goder og præsterede tjenesteydelser afgifter i 
oprindelseslandet, vil transaktionerne inden for Fællesskabet -
hovedagelig transaktioner mellem afgiftspligtige blive 
beskattet efter de satser og på de betingelser, der gælder i 
bestemmelsesmedlemsstaten for de leverede varer og 
tjenesteydelser. Der er således foretaget væsentlige ændringer 
i sjette direktiv 77/388/EØF2'. For at lette gennemførelsen pr. 
1. januar 1993 har man fundet det hensigtsmæssigt at præcisere 
og supplere visse af disse nye bestemmelser. 
Disse supplerende foranstaltninger, som omhandles i dette 
forslag, har det fælles formål at forenkle beskatningsreglerne, 
både for erhvervslivet og for medlemsstaternes 
administrationer, uden at man derved ændrer de i direktivet af 
16. december 1991 fastlagte beskatningsprincipper og 
angivelsesregler for afgiftspligtige transaktioner. Der 
foreslås således fem sæt af bestemmelser. 
Disse supplerende foranstaltninger præciserer først og fremmest 
affattelsen af visse af bestemmelserne i sjette direktiv som 
ændret ved direktiv 91/680/EØF. 
Der iværksættes også forenklingsforanstaltninger for den 
skattemæssige behandling af transaktioner, der gennemføres med 
tredjelandsområder, men som omfatter varer, der har status som 
fællesskabsvarer i forhold til toldlovgivningen. De foreslåede 
forenklinger vedrører både præsentationen af 
beskatningsprincipperne og anvendelsen på disse transaktioner 
af de samme skattebestemmelser som dem, hvorunder enhver ikke-
1) EFT nr. L 376 af 31.12.1991. 
2) EFT nr. L 145 af 13.6.1977, s. 1. 
2 t-
EF-vare henhører, når den kommer ind i Fællesskabets 
toldområde. 
For så vidt angår den EF-interne samhandel med 
punktafgiftspligtige varer, er momsreglerne tilpasset 
bestemmelserne i direktiv 92/12/EØF af 25. februar 19923' om 
den generelle ordning for punktafgiftspligtige varer, om 
oplægning og omsætning heraf samt om kontrol hermed. Disse nye 
foranstaltninger fritager de økonomiske aktører, der ikke er 
underkastet den generelle beskatningsordning for deres 
erhvervelser inden for Fællesskabet, fra at skulle 
momsregistreres, alene fordi de køber punktafgiftspligtige 
varer i andre medlemsstater. De procedurer, der er iværksat med 
henblik på punktafgifter, anvendes med henblik på momsen. Dette 
indebærer ikke blot en lettelse af angivelsesforpligtelserne, 
som aktørerne er underkastet, men også af 
forvaltningsomkostningerne i forbindelse med momsregistrering i 
medlemsstaternes administrationer. 
For så vidt angår leveringer af varer og tjenesteydelser4', der 
er afgiftspligtige i en medlemsstat, inden for hvis område 
aktøren ikke er etableret, indebærer den nuværende tekst i 
sjette direktiv forpligtelser af forskellig karakter alt efter 
den medlemsstat, inden for hvilken disse transaktioner 
gennemføres. Formålet med de foreslåede nye bestemmelser er at 
garantere, at disse transaktioner behandles ensartet, uanset 
hvilken medlemsstat der er tale om. Med henblik herpå ændres 
bestemmelserne vedrørende den, der hæfter for 
afgiftsbetalingen: principperne i direktiv 77/388/EØF 
bekræftes, men det foreslås, at de bestemmelser, der efter 
artikel 21, punkt 1, i øjeblikket kun udgør en valgmulighed for 
de enkelte medlemsstater, skal gælde generelt for hele 
Fællesskabet. Aktørerne kan således vælge mellem en af følgende 
fremgangsmåder: enten udpeger de en repræsentant over for 
skattemyndighederne, som på deres vegne opfylder 
forpligtelserne i forbindelse med momsbetalingen, eller også 
udpeger de aftageren af varerne eller tjenesteydelserne som 
den, der hæfter for betaling af afgiften. I sidstnævnte 
tilfælde kan den afgiftspligtige leverandør således blive fri 
for at skulle momsregistreres i en medlemsstat, hvor han ikke 
er etableret. 
Det sidste sæt af supplerende foranstaltninger vedrører 
overgangen mellem de bestemmelser, der gælder frem til 
31. december 1992, og de bestemmelser, der træder i kraft den 
1. januar 1993. De vedrører alle transaktioner, der giver 
anledning til transport af varer mellem medlemsstaterne, og 
som, selv om de blev påbegyndt inden den 1. januar 1993, dvs. 
3) EFT nr. L 76 af 23.3.1992. 
4) Bortset fra de i artikel 21, stk. 1, litra b), omhandlede 
tj enesteydelser. 
under en import/eksportprocedure, først afsluttes efter den 
31. december 1992 i en situation, hvor begreberne import og 
eksport er afskaffet inden for Fællesskabet. I mangel af fælles 
foranstaltninger, der kan sikre denne overgang, vil sådanne 
transaktioner kunne resultere i tilfælde hvor enten 
dobbeltbeskatning eller ingen beskatning finder sted, og hvor 
der derfor skabes forvridninger i behandlingen indenfor 
Fællesskabet. 
II. PRÆSENTATION AF HVER ENKELT BESTEMMELSE I ARTIKEL 1 
Ad punkt 1 
I betragtning af de ændringer, der foretages i affattelsen af 
definitionen af en indførsel af varer (jf. punkt 2), foretages 
der en præcisering af stk. 4 i artikel 3 med henblik på at 
undgå enhver risiko for forvirring med hensyn til den 
behandling, som transaktioner, der foretages med Fyrstendømmet 
Monaco eller med Isle of Man, skal have, og dette under 
hensyntagen til de konventioner og traktater, der gælder for 
disse to territorier. 
Ad punkt 2 
Definitionen af indførslen af et gode suppleres for at tage 
hensyn til samtlige de transaktioner, der foretages med 
områder, inden for hvilke det fælles merværdiafgiftssystem ikke 
finder anvendelse, uanset den behandling eller den kategori, 
som disse transaktioner henhører under i forhold til 
fællesskabets toldbestemmelser. 
Ad punkt 3 
Bestemmelserne i artikel 7, stk 3, første afsnit, kan pr. 
definition kun vedrøre varer, der kommer fra tredjelande, og 
som er placeret under en toldordning med suspension af 
indførselstold, som de er pålagt. Disse ordninger er kun nævnt 
i artikel 16, stk. 1, punkt B, under a), b), c) og d). 
Den anden ændring vedrører de bestemmelser, der gælder for 
goder, der samtidig med at de i henhold til toldlovgivningen 
kvalificeres som fællesskabsvarer, giver anledning til 
momsbeskatning, da der er tale om indførsel, eftersom varerne 
stammer fra områder, inden for hvilke det fælles 
merværdiafgiftssystem ikke anvendes (de dele af 
medlemsstaternes område, hvor EØF-traktatens skattebestemmelser 
ikke anvendes, eller som ikke falder ind under det område, hvor 
6. direktiv anvendes; områder - eller dele af områder - i ikke 
EØF-lande, men som omfattes af Fællesskabets toldområde...). 
Den nye affattelse giver bedre mulighed for at sikre, at disse 
transaktioner omfattes af de samme bestemmelser som dem, der 
finder anvendelse på ikke EF-varer, der indføres midlertidigt 
4 ^ 
på Fællesskabets toldområde. De bestemmelser, der i øjeblikket 
figurerer i artikel 14 og 33a, samles således i et og samme 
stykke. Denne ændring medfører en væsentlig forenkling i 
principperne og i momsreglerne for disse transaktioner og giver 
samtidig mulighed for en væsentlig forenkling af den juridiske 
tekst (jf. punkt 7 og 24). 
Ad punkt 4 
Da den nuværende affattelse med hensyn til stedet for levering 
af et gode på et skib, et fly eller et tog under befordring 
inden for Fællesskabet, kan give anledning til forvirring, 
ændres den for at gøre det tydligere, hvilke transaktioner 
denne bestemmelse gælder for. 
Ad punkt 5 
Ændringen har til formål at fastslå, at toldværdien i alle 
tilfælde af vareindførsel anvendes til at bestemme 
momsbeskatningsgrundlaget; også i tilfælde af vareindførsel fra 
områderer som ligger indenfor Fællesskabets toldområde, men er 
udenfor det fælles momsområde. 
Ad punkt 6 
Denne ændring er kun en tilpasning af den nye affattelse af 
artikel 10, stk. 3. 
Ad punkt 7 
Denne ændring er en konsekvens af punkt 3. 
Ad punkt 8 
Denne ændring, der drager konsekvenserne af etableringen af det 
indre marked, medfører en tilpasning af fritagelser ved 
udførsel, der udelukkende vedrører forholdene til tredjelande 
eller tredjelandsområder. 
Ad punkt 9. 10 oa 11 
Den tekst, der foreslås under disse forskellige punkter, er en 
omorganisering af de bestemmelser, der i øjeblikket figurerer i 
andet afsnit i artikel 28a, stk. 1, litra a). Disse ændringer 
tjener to formål: for det første at forenkle teksten ved at 
skelne definitionen af erhvervelser, der ikke omfattes af 
afgiften, fra bestemmelserne om tærsklen for undtagelsen; for 
det andet, blandt de erhvervelser, der omfattes af afgiften, 
klart at skelne de erhvervelser, der henhører under den 
generelle ordning, fra de erhvervelser, der henhører under 
særlige ordninger (erhvervelse af punktafgiftspligtige varer og 
5 e 
erhvervelse af nye transportmidler, der foretages af 
erhvervsdrivende "under tærsklen", privatpersoners erhvervelser 
af nye transportmidler). I et nyt stykke la anføres de 
betingelser, på hvilke der gælder undtagelse fra pricippet om 
beskatning af enhver erhvervelse foretaget af en 
erhvervsdrivende. I dette nye stykke skelnes der mellem de 
egentlige betingelser for at anvende undtagelsen og de 
elementer, der skal tages i betragtning for at bestemme 
tærsklen for undtagelsen. Disse ændringer betyder desuden, at 
pligten til momsregistrering udelukkende gælder for de aktører, 
der - automatisk eller efter eget valg - er underkastet den 
generelle beskatningsordning for erhvervelser, således at 
aktører, der er afgiftspligtige på bestemmelsesstedet, ikke 
omfattes for erhvervelser af punktafgiftspligtige varer. Disse 
ændringer forklarer de bestemmelser, der anføres i punkt 13 og 
21. 
Ad punkt 12 
Denne bestemmelse supplerer forenklingsforanstaltningerne med 
hensyn til den person, der skal betale afgiften, og giver 
mulighed for at gennemføre dem, når den afgiftspligtige i en 
medlemsstat, i hvilken han ikke er etableret, foretager en 
erhvervelse inden for Fællesskabet af goder med henblik på en 
levering inden for denne medlemsstat. 
Ad punkt 13 
Som følge af at afgiftspligtiges forpligtelse til at have et 
momsregistreringsnummer er ophævet for erhvervelse af 
punktafgiftspligtige varer, var det nødvendigt at tilpasse de 
betingelser, på hvilke denne køber kan modtage varer med 
afgiftsfritagelse i den medlemsstat, hvor forsendelsen eller 
transporten påbegyndes. Teksten i den nye litra c) i 
artikel 28c, punkt A, henviser herefter direkte til de 
formaliteter, der er fastsat i direktiv 92/12/EØF om omsætning 
af punktafgiftspligtige varer. Disse bestemmelser giver således 
aktørerne - ligesom medlemsstaternes administrationer mulighed 
for at anvende de for punktafgifter fastsatte forpligtelser med 
henblik på momsen. 
Litra d), der tilføjes artikel 28c, punkt A, skal præcisere og 
tilpasse de undtagelser, der er fastsat i litra a), b) og c) 
med hensyn til overdragelser af varer, der kan sidestilles med 
leveringer mod vederlag. 
Ad punkt 14 
Denne omorganisering af punkt E har til formål at tydeliggøre 
de betingelser, på hvilke den EF-interne samhandel også 
6 f 
omfattes af de fritagelser, som medlemsstaterne indfører i 
henhold til artikel 16, stk. 1 eller stk. 2. 
Ad punkt IS oa 16 
Disse bestemmelser præciserer det tidspunkt, hvor afgiften 
forfalder, både for EF-interne erhvervelser og for EF-interne 
leveringer, der foretages med momsfritagelse. 
Ad punkt 17 og 18 
Henvisningerne til artikel 11 suppleres for så vidt angår de 
elementer, der skal tages i betragtning for fastlæggelsen af 
beskatningsgrundlaget, særlig for transaktioner inden for 
Fællesskabet med afgiftspligtige varer. For de erhvervelser af 
punktafgiftspligtige varer, der foretages uden for en ordning 
med suspension af punktafgifter, indføres der endelig en ny 
bestemmelse, der giver mulighed for at reducere 
momsbeskatningsgrundlaget, når erhververen opnår 
tilbagebetaling af punktafgifter, der er blevet betalt i den 
medlemsstat, hvor varerne overgår til forbrug. 
Ad punkt 19 
I den periode, hvor overgangsordningen for beskatning i 
samhandelen mellem medlemsstaterne finder anvendelse, kan den 
afgift, der er forfalden eller betalt i en medlemsstat, ikke 
fradrages i en anden medlemsstat; den kan kun tilbagebetales på 
de i artikel 17, stk. 3 og 4, fastsatte betingelser. Med 
henblik på at sikre denne tilbagebetalingeret for de aktører, 
der foretager køb af varer eller tjenesteydelser eller import 
af varer i en medlemsstat, inden for hvilken de ikke selv skal 
betale nogen afgift, suppleres bestemmelserne i artikel 17, 
stk. 4. For at undgå forskellige former for svindel eller 
skatteundragelse gælder disse bestemmelser imidlertid ikke for 
leveringer af goder, der transporteres til en anden medlemsstat 
af erhververen af goder eller for dennes regning. 
Ad punkt 20 
Ændringerne til artikel 21, stk. 1, litra a), skal overalt i 
Fællesskabet give mulighed for, at afgiftspligtige, der ikke er 
etableret i medlemsstaten, inden for hvilken de foretager 
afgiftspligtige transaktioner, kan udpege en repræsentant over 
for skattemyndighederne eller aftageren af transaktionen som 
den person, på hvilken afgiften påhviler. Denne bestemmelse 
giver således i nogle tilfælde mulighed for at forenkle disse 
aktørers angivelsesforpligtelser, uden at der på nogen måde 
sættes spørgsmålstegn ved principperne vedrørende definitionen 
af momspligtige transaktioner og vedrørende sådanne 
transaktioners beskatningssted. Denne valgmulighed kan 
7 <£. 
imidlertid ikke medføre, at en privatperson udpeges som den, 
afgiften påhviler. 
Med hensyn til tjenesteydelser, for hvilke overgangsordningen 
ændrer beskatningsstedet, kan aftageren af tjenesteydelsen kun 
være den, der skal betale afgiften, såfremt han er en 
afgiftspligtig person eller en ikke-afgiftspligtig juridisk 
person, der er momsregistreret. 
Ad punkt 21 
Disse ændringer har til formål at sikre, at enhver aktør, der 
er underkastet den almindelige ordning for beskatning af EF-
interne erhvervelser, får et momsregistreringsnummer og således 
fra en anden medlemsstat kan modtage varer, der er fritaget for 
afgiften i denne anden medlemsstat. 
Ændringerne af artikel 22, stk. 11, er en følge af punkterne 9, 
10 og 11. 
Ad punkt 22 
De aktører, der ikke er etableret i en medlemsstat, omfattes 
ikke af afgiftsfritagelsen i artikel 24, stk. 2, således at der 
ikke sættes nogen begrænsning af den fradragsret, de udøver i 
den medlemsstat, hvor de er etableret. 
Ad punkt 23 
Artikel 28n gennemfører de foranstaltninger, der er nødvendige 
for at sikre overgangen mellem de bestemmelser, der gælder 
indtil 31. december 1992, og de bestemmelser, der træder i 
kraft fra 1. januar 1993. 
Visse former for vareindførsler, der foretages inden den 
1. januar 1993, underkastes imidlertid ikke moms inden dette 
tidspunkt: for goder, der f.eks. er henført under en 
midlertidig forsendelses- eller indførselsordning, er 
afgiftspligtens indtræden ved indførsel udskudt til det 
tidspunkt, hvor goderne ophører med at være dækket af denne 
ordning i overensstemmelse med de bestemmelser, der gælder 
inden den 1. januar 1993. Disse bestemmelser vedrører ikke blot 
indførsel af varer fra tredjelande, men også samhandelen inden 
for Fællesskabet. For at undgå brud i beskatningsbetingelserne 
for disse transaktioner forlænges de bestemmelser, der gælder 
inden den 1. januar 1993, indtil goderne ophører med at være 
dækket af disse "suspensive" ordninger (stk. 1). For at undgå 
situationer, hvor der ikke foretages beskatning, fastsætter 
stk. 2 samtidig, at fraførsel fra disse ordninger ligestilles 
med indførsel af varer i henhold til de bestemmelser, der 
gælder fra 1. januar 1993, idet stk. 3 præciserer stedet for 
denne indførsel. 
8 H 
Disse bestemmelser giver mulighed for at sikre, at 
transaktioner, der er foretaget på ensartede betingelser, også 
får en ensartet behandling. Vareindførsler fra andre 
medlemsstater, der pr. definition er foretaget inden den 
1. januar 1993, beskattes på samme måde, uanset om der har 
været tale om en udskydelse af afgiftspligtens indtræden eller 
ej. Vareindførsler fra tredjelande, der er foretaget inden den 
1. januar 1993, men endnu ikke beskattet på dette tidspunkt, 
omfattes af de samme bestemmelser, som hvis de var blevet 
foretaget efter den 31. december 1992: disse varer anses først 
for at være kommet ind i Fællesskabet på det tidspunkt, hvor 
den ordning, under hvilken de er blevet henført i 1992 (eller 
før), er udløbet. Artikel 7, stk. 3, kan derfor finde 
anvendelse på disse varer. 
Stk. 2 sidestiller også afslutningen af visse interne 
fællesskabsforsendelsestransaktioner med en vareindførsel. Der 
gælder dog forskellige begrænsninger herfor. Bestemmelsen tager 
for det første kun sigte på forsendelsestransaktioner med 
henblik på en afgiftspligtig varelevering, der foretages inden 
1. januar 1993. Enhver levering af varer, der foretages efter 
den 31. december 1992 af en afgiftspligtig, henføres faktisk 
automatisk under bestemmelserne for overgangsordningen for 
beskatning i samhandelen mellem medlemsstaterne. Bestemmelserne 
sigter i forbindelse med vareudførsel til en anden medlemsstat 
desuden også kun på vareleverancer, der omfattes eller kan 
omfattes af en undtagelse i den medlemsstat, hvor transporten 
påbegyndes. Denne begrænsning hindrer selvfølgelig 
dobbeltbeskatning. 
Uanset disse beskatningsprincipper er der truffet særlige 
foranstaltninger for at undgå at anvende afgiften i de 
tilfælde, hvor varen genudføres til steder uden for 
Fællesskabet eller videresendes til den medlemsstat, hvorfra 
den midlertidigt blev udført. Disse foranstaltninger omfatter 
også transportmidler, der er blevet erhvervet eller indført på 
en medlemsstats almindelige beskatningsbetingelser, eller for 
hvilke datoen for den første ibrugtagning ligger før 1. januar 
1988, eller for hvilke den afgift, der skal betales, er 
ubetydelig. 
Disse særlige foranstaltninger giver i vid udstrækning mulighed 
for at forenkle beskatningsreglerne for transportmidler, som 
inden den 1. januar 1993 er henført under en midlertidig 
national importordning med momsfritagelse, og som ikke har 
forladt denne ordning pr. 31. december 1992. 
Ad punkt 24 
Denne ændring er en konsekvens af de bestemmelser, der er 
tilføjet artikel 7, stk. 3. 
Sx 
FORSLAG TIL 
RÅDETS DIREKTIV 
OM TILFØJELSE TIL 
DIREKTIV 77/388/EØF 
OG INTRODUKTION AF FORENKLINGSTILTAG 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske 
Økonomiske Fællesskab, særlig artikel 99, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og Sociale 
Udvalg, og 
ud fra følgende betragtninger: 
Artikel 3 i direktiv 91/680/EØF1' om ændring af sjette direktiv 
77/388/EØF2) af 17. maj 1977 fastsætter, at direktivets 
bestemmelser træder i kraft i alle medlemsstater den 1. januar 
1993; 
for at lette anvendelsen af disse bestemmelser og introducere 
de nødvendige forenklinger er det hensigtsmæssigt at supplere 
det fælles merværdiafgiftssystem, således som det skal anvendes 
fra 1. januar 1993, med henblik på at præcisere 
afgiftspålæggeisen for visse transaktioner med 
tredjelandsområder og for visse indenlandske - transaktioner i 
Fællesskabet med henblik på at definere de 
overgangsforanstaltninger, der nødvendigvis må fastsættes med 
1) EFT L 145 af 13.6.1977, s. 1. 
2) EFT L 376 af 31.12.1991. 
A-
hensyn til de bestemmelser, der gælder frem til 31. december 
1992, og dem, der træder i kraftts den 1. januar 1993; 
for at garantere det fælles omsætningsafgiftssystems 
neutralitet med hensyn til varers oprindelse bør 3. lande 
begrebet og definitionen af indførsel af en vare suppleres; 
Værer som for så vidt angår told ikke opfylder betingelserne i 
Traktatens artikel 9 og 10 og for hvilke told 
fritagelsesordningerne også gælder med hensyn til 
merværdiafgift, forbliver momspligtig efter de specifikke 
regler. For at lette gennemskueligheden vil det være nødvendigt 
at præcisere anvendelsen af dette princip. 
det er hensigtsmæssigt at præcisere definitionen af 
beskatningsstedet for leveringer af goder, der sker på et skib, 
et fly eller et tog under en befordring i Fællesskabet; 
overgangsordningen for beskatning i samhandelen mellem 
medlemsstaterne bør suppleres for på én gang at tage hensyn til 
fællesskabsbestemmelserne vedrørende punktafgifter og præcisere 
og forenkle afgiftens gennemførelsesbestemmelser vedrørende 
nogle af de transaktioner, der vil blive foretaget mellem 
medlemsstaterne fra den 1. januar 1993; 
direktiv 92/12/EØF1) af 25. februar 1992 om den generelle 
ordning for punktafgiftspligtige varer, om oplægning og 
omsætning heraf samt om kontrol hermed fastsætter særlige 
procedurer og angivelsesforpligtelser i forbindelse med 
forsendelse af sådanne varer til en anden medlemsstat; de 
nærmere regler for afgiftspålæggeisen for visse leveringer og 
erhvervelser inden for Fællesskabet af punktafgiftspligtige 
varer kan følgelig forenkles til fordel for såvel de 
betalingspligtige personer som for de kompetente 
administrationer; 
anvendelsesområdet for de fritagelser, der er nævnt i 
artikel 28c, bør præciseres; det er ligeledes hensigtsmæssigt 
at supplere bestemmelserne vedrørende afgiftens forfald og de 
nærmere bestemmelser om fastlæggelsen af beskatningsgrundlaget 
for visse transaktioner, der foretages under fælles-
skabsbehandling; 
det er nødvendigt at garantere en ensartet behandling i alle 
medlemsstater for så vidt angår afgiftspligtige transaktioner 
ved indenlandsk virksomhed, som foretages i den i artikel 281 
omhandlede periode af afgiftspligtige, der ikke er etableret i 
indlandet, dog med undtagelse af tjenesteydelser, for hvilke 
afgiften påhviler aftageren; med henblik herpå bør det sikres, 
at bestemmelserne vedrørende betalingspligtige personer 
harmoniseres, og at alle medlemsstater anvender den almindelige 
merværdiafgiftsordning på disse transaktioner; disse 
bestemmelser giver på visse betingelser mulighed for at 
forenkle beskatningsbestemmelserne for de erhvervelser inden 
for Fællesskabet af goder, der foretages i den medlemsstat, der 
er omhandlet i artikel 28b, punkt A, stk. 1; 
1) EFT nr. L 24 af 23.3.1992. 
for at tage hensyn til bestemmelserne om betalingspligtige 
personer ved indenlandsk virksomhed og for at undgå visse 
former for svig eller skatteunddragelse er det hensigtsmæssigt 
at præcisere fællesskabsbestemmelserne vedrørende 
tilbagebetaling til afgiftspligtige, der ikke er etableret i 
indlandet, af den merværdiafgift, der er nævnt i artikel 17, 
stk. 3, som ændret ved artikel 28f; 
afskaffelsen fra 1. januar 1993 af afgifter ved indførsel og 
afgiftsgodtgørelse ved udførsel i samhandelen mellem 
medlemsstaterne nødvendiggør overgangsforanstaltninger for at 
sikre det fælles merværdiafgiftssystems neutralitet og for at 
undgå situationer, hvor der sker dobbeltbeskatning eller ikke 
sker beskatning; 
der bør følgelig fastsættes særlige bestemmelser for de 
tilfælde, hvor en fællesskabsprocedure, der indledes inden den 
1. januar 1993 i forbindelse med en levering fra en 
afgiftspligtig person inden denne dato, og som vedrører 
forsendelse eller transport af goder til en anden medlemsstat, 
først afsluttes efter den 31. december 1992; 
disse bestemmelser bør ligeledes vedrøre de afgiftspligtige 
transaktioner, der foretages inden den 1. januar 1993, og for 
hvilke der er anvendt særlige fritagelser, der har medført, at 
tidspunktet for afgiftspligtens indtræden er blevet udskudt; 
der bør ligeledes fastsættes særlige foranstaltninger for 
transportmidler, der - uden at være erhvervet eller indført på 
de almindelige betingelser på en medlemsstats indre marked - i 
henhold til nationale bestemmelser har været omfattet af en 
afgiftsfritagelse i forbindelse med midlertidig indførsel fra 
en anden medlemsstat; 
iværksættelsen af disse overgangsforanstaltninger indebærer 
både for samhandelen mellem medlemsstaterne og for 
transaktionerne med tredjelandsområder, at definitionen af de 
transaktioner, der skal pålægges afgift fra 1. januar 1993, 
suppleres, og at der for disse tilfælde foretages en 
præcisering af begreberne beskatningssted, afgiftspligtens 
indtræden og afgiftens forfald; 
direktiv 77/388/EØF bør følgelig ændres -
UDSTEDT FØLGENDE DIREKTIV: 
Artikel ; 
I direktiv 77/388/EØF foretages følgende ændringer: 
1) Artikel 3, stk. 4, affattes således: 
"4. Uanset stk. 1 betragtes Fyrstendømmet Monaco og Isle 
of Man ikke som tredjelandsområder under hensyntagen 
til de konventioner og traktater, der gælder for dem. 
Medlemsstaterne træffer de nødvendige foranstaltninger 
for at sikre, at transaktioner, der foretages fra 
eller til: 
- Fyrstendømmet Monaco, behandles som transaktioner, 
der foretages fra eller til Den Franske Republik, 
- Isle of Man, behandles som transaktioner, der 
foretages fra eller til Det Forenede Kongerige 
Storbritannien og Nordirland." 
2) Artikel 7, stk. 1, litra b), affattes således: 
"b) et godes ankomst til Fællesskabet fra et 
tredjelandsområde, bortset fra et gode nævnt under 
litra a)." 
3) I artikel 7, stk. 3: 
i første afsnit indsættes ordene "litra a), litra b), 
litra c) og litra d) " efter ordene "artikel 16, 
stk. 1, punkt B", 
i andet afsnit indæsttes ordene "under en midlertidig 
indførselsordning med fritagelse for merværdiafgift 
eller" efter ordene "efter sin ankomst til 
Fællesskabet henføres", 
følgende afsnit tilføjes: 
"Med henblik på anvendelse af andet afsnit henviser "en 
midlertidig indførselsordning med fritagelse for 
merværdiafgift" til direktiv 85/362/EØF1) samt til 
toldordningen vedrørende fuldstændig fritagelse for 
importafgifter ved midlertidig indførsel, som goderne 
kunne falde ind under, såfremt de blev importeret som 
defineret i stk. 1, litra a). 
(1) EFT nr. L 192 af 24.7.1985, s. 20." 
4) Artikel 8, stk. 1, litra c), affattes således: 
"c) i tilfælde, hvor leveringen sker til passagerer, på et 
skib, et fly eller et tog og under en befordring inden 
for Fællesskabet af personer: det sted, hvor 
befordringen påbegyndes. I tilfælde af 
tilbagebefordring anses tilbagebefordringen for en 
seperat befordring. 
Ved anvendelsen af denne bestemmelse forstås ved: 
- "befordring inden for Fællesskabet af personer" 
enhver befordring af personer med afgangs- og 
ankomststed i forskellige medlemsstaters områder 
- "afgangssted for en befordring inden for 
Fællesskabet af personer" det første sted, hvor der 
optages passagerer inden for Fællesskabet 
- "ankomststed for en befordring inden for 
Fællesskabet af personer" det sidste sted, hvor der 
sættes passagerer af inden for Fællesskabet." 
5) Artikel 11, punkt B, stk. 1, affattes således: 
"1. Beskatningsgrundlaget, inklusive for indførsel af de i 
artikel 7, stk. 1, litra b), omhandlede goder, er den 
værdi, der fastsættes som toldværdien i 
overensstemmelse med gældende 
fællesskabsbestemmelser." 
6) Artikel 12, stk. 1, litra b), affattes således: 
"b) for de i artikel 10, stk. 3, andet og tredje afsnit, 
omhandlede tilfælde anvendes den sats, der er gældende 
på det tidspunkt, hvor afgiften forfalder." 
7) I artikel 14, stk. 1, udgår litra c). 
8) I artikel 15, nr. 2, ændres ordene "levering af goder, som 
af en køber, der ikke er etableret i indlandet, eller for 
hans regning forsendes eller transporteres til steder uden 
for Fællesskabet" til "levering af goder, som forsendes 
eller transporteres til steder uden for Fællesskabet af en 
køber, der ikke er etableret inden for Fællesskabet, eller 
for hans regning," 
9) Artikel 28a, stk. 1, litra a), andet afsnit, affattes 
således: 
"Uanset første afsnit skal der ikke svares merværdiafgift 
af de erhvervelser inden for Fællesskabet af goder, der er 
foretaget af en afgiftspligtig person eller af en ikke-
afgiftspligtig juridisk person på de betingelser, der er 
omhandlet i stk. la." 
10) I artikel 28a, stk. 1, tilføjes følgende litra c): 
"c) erhvervelser inden for Fællesskabet af 
punktafgiftspligtige varer, der foretages mod vederlag 
i indlandet af en afgiftspligtig person eller af en 
ikke-afgiftspligtig juridisk person, når disse 
personer er omfattet af undtagelsen i litra a), andet 
afsnit, og når punktafgifterne for disse erhvervelser 
forfalder i indlandet i henhold til direktiv 
92/12/EØF.I1) 
(1) EFT nr. L 24 af 23.3.1992." 
11) I artikel 28a tilføjes følgende stk. la: 
"la. Undtagelsen i stk. 1, litra a), andet afsnit, omfatter 
erhvervelser inden for Fællesskabet af goder: 
- foretaget af en afgiftspligtig person, der er 
omfattet af standardsatsordningen i artikel 25, af 
en afgiftspligtig person, som kun foretager levering 
af goder eller tjenesteydelser, der ikke giver den 
pågældende nogen fradragsret, eller af en ikke-
afgiftspligtig jurdisk person 
10 
- inden for rammerne af en samlet værdi, der i det 
løbende kalenderår ikke overstiger en tærskel, som 
medlemsstaterne fastsætter, men som ikke kan være 
lavere end et beløb i national møntenhed svarende 
til 10 000 ECU, 
og 
- på betingelse af, at den samlede værdi af 
erhvervelser inden for Fællesskabet af goder i det 
foregående kalenderår ikke har oversteget den 
tærskel, der er omhandlet i andet led. 
Den tærskel, der tjener som reference for anvendelsen 
af ovennævnte bestemmelser, er den samlede værdi -
uden den merværdiafgift, der skal svares eller er 
betalt i den medlemsstat, hvor forsendelsen eller 
transporten af varerne påbegyndes - af erhvervelser 
inden for Fællesskabet af andre goder end nye 
transportmidler og punktafgiftspligtige varer." 
12) I artikel 28b, punkt A, stk. 2, tilføjes følgende afsnit: 
"Med henblik på anvendelsen af første afsnit anses 
erhvervelsen inden for Fællesskabet af goder at være 
blevet pålagt afgift i den medlemsstat, hvor forsendelsen 
eller transporten af goderne afsluttes, dersom erhververen 
godtgør at have foretaget en efterfølgende afgiftspligtig 
levering i denne medlemsstat, for hvilken aftageren er 
udpeget som den betalingspligtige person." 
11 
13) I artikel 28c, punkt A: 
affattes litra c) således: 
"c) levering af punktafgiftspligtige varer, der af 
sælgeren, af køberen eller for disses regning 
forsendes eller transporteres til køberen til steder 
uden for det i artikel 3 omhandlede område, men inden 
for Fællesskabet, hvis leveringen foretages til 
afgiftspligtige personer eller til ikke-
afgiftspligtige juridiske personer, der omfattes af 
undtagelsen i artikel 28a, stk. 1, litra a), andet 
afsnit, når forsendelsen eller transporten af goderne 
foretages i overenstemmelse med artikel 7, stk. 4 
og 5, eller artikel 16 i direktiv 92/12/EØF. 
Denne fritagelse gælder ikke for levering af 
punktafgiftspligtige varer, der foretages af 
afgiftspligtige personer, der er omfattet af 
fritagelsesordningen i artikel 24;" 
tilføjes følgende litra d): 
"d) levering af goder som defineret i artikel 28a, stk. 5, 
litra b) , når leveringen ville være omfattet af 
ovenstående fritagelser, hvis den blev foretaget til 
en anden afgiftspligtig person." 
12 
14) Artikel 28c, punkt E, affattes således: 
"E. Andre fritagelser 
1. I artikel 16 indsættes som stk. la: 
"la. Når medlemsstaterne anvender muligheden i stk. 1, 
træffer de de nødvendige foranstaltninger til at 
sikre, at erhvervelser inden for Fællesskabet af 
goder, der er henført under en af de i artikel 16, 
stk. 1, punkt B, omhandlede procedurer eller ord­
ninger, omfattes af de samme bestemmelser som le­
vering af goder, der finder sted i indlandet på de 
samme betingelser." 
2. I artikel 16, stk. 2: 
- indsættes ordene "erhvervelser inden for Fællesska­
bet af goder foretaget af en afgiftspligtig person" 
efter ordene "indrømme afgiftsfritagelse for", og 
ordene "til steder uden for Fællesskabet" indsættes 
efter ordene "med henblik på udførsel"; 
- tilføjes følgende afsnit: 
"Når medlemsstaterne anvender denne mulighed, og med 
forbehold af det i artikel 29 omhandlede samråd, 
indrømmer de også afgiftsfritagelse for erhvervelser 
inden for Fællesskabet af goder foretaget af en af­
giftspligtig person, for indførsel og for levering 
af goder til en afgiftspligtig person med henblik på 
levering i uforandret stand eller efter forarbejd­
ning på de betingelser, der er fastsat i 
artikel 28c, punkt A, samt for tjenesteydelser i 
13 
forbindelse med disse leveringer inden for et beløb, 
som svarer til værdien af de leveringer af goder, 
som den afgiftspligtige på de betingelser, der er 
fastsat i artikel 28c, punkt A, har foretaget i de 
foregående tolv måneder. 
Medlemsstaterne kan fastsætte en fælles beløbsgrænse 
for de afgiftsfritagelser, som de indrømmer i 
henhold til første og andet afsnit." 
15) Artikel 28d, stk. 3, affattes således: 
"3. Uanset stk. 2 forfalder afgiften ved udstedelsen af 
den i artikel 22, stk. 3, litra a), første afsnit, 
omhandlede faktura, når denne udstedes til erhververen 
efter datoen for afgiftspligtens indtræden, men inden 
den 15. i den måned, der følger efter den måned, i 
hvilken afgiftspligten er indtrådt." 
16) I artikel 28d, stk. 4, andet afsnit, indsættes ordene 
"efter datoen for afgiftspligtens indtræden men" efter 
ordene "når denne udstedes". 
14 
17) I artikel 28e, stk. 1 
i første afsnit affattes andet punktum således: 
"I særdeleshed fastsættes beskatningsgrundlaget ved 
erhvervelse inden for Fællesskabet af goder som 
omhandlet i artikel 28a, stk. 6, i henhold til 
artikel 11, punkt A, stk. 1, litra b), og stk. 2 og 
3." 
i andet afsnit indsættes følgende punktum: 
"Når erhververen efter det tidspunkt, hvor 
erhvervelsen inden for Fællesskabet af goder 
foretages, opnår tilbagebetaling af de punktafgifter, 
der er erlagt i den medlemsstat, hvor forsendelsen 
eller transporten af goderne er påbegyndt, nedsættes 
beskatningsgrundlaget tilsvarende i den medlemsstat, i 
hvis indland erhvervelsen inden for Fællesskabet er 
foretaget." 
18) I artikel 28e bliver stk. 2 og 3 til stk. 3 og 4, og 
følgende tekst indsættes som nyt stk. 2: 
"2. For de i artikel 28c, punkt A, litra d), omhandlede 
leveringer af goder fastsættes beskatningsgrundlaget i 
overensstemmelse med artikel 11, punkt A, stk. 1, 
litra b), og stk. 2 og 3." 
15 
19) Følgende afsnit tilføjes artikel 17, stk. 4, som ændret 
ved artikel 28f: 
"Med henblik på anvendelsen af ovennævnte bestemmelser: 
a) skal de i artikel 1 i direktiv 79/1072/EØF omhandlede 
afgiftspligtige personer, der i indlandet kun har 
foretaget leveringer af goder eller tjenesteydelser, 
for hvilke aftageren af disse transaktioner er udpeget 
som betalingspligtig i overensstemmelse med 
artikel 21, nr. 1, litra a), ligeledes i forbindelse 
med anvendelsen af nævnte direktiv betragtes som 
afgiftspligtige personer, der ikke er etableret i 
indlandet 
b) skal de i artikel 1 i direktiv 86/560/EØF omhandlede 
afgiftspligtige personer, der i indlandet kun har 
foretaget leveringer af goder eller tjenesteydelser, 
for hvilke aftageren af disse transaktioner er udpeget 
som betalingspligtig i overensstemmelse med 
artikel 21, nr. 1, litra a), ligeledes i forbindelse 
med anvendelsen af nævnte direktiv betragtes som 
afgiftspligtige personer, der ikke er etableret i 
Fællesskabet 
c) direktiv 79/1072/EØF og 86/560/EØF finder ikke 
anvendelse på levering af goder, der er fritaget for 
afgift eller kan fritages for afgift i henhold til 
artikel 28c, punkt A, når de således leverede goder 
forsendes eller transporteres af erhververen eller for 
hans regning." 
16 
20) I artikel 28g: 
affattes artikel 21, nr. 1, litra a), således: 
"a) den afgiftspligtige person, som foretager en 
afgiftspligtig levering af goder eller 
tjenesteydelser, bortset fra en af de i litra b) 
omhandlede tjenesteydelser. 
Såfremt den afgiftspligtige levering af goder eller 
tjenesteydelser foretages af en afgiftspligtig person, 
der ikke er etableret i indlandet: 
- tillader medlemsstaterne, at denne afgiftspligtige 
person udpeger en anden afgiftspligtig person eller 
en ikke-afgiftspligtig juridisk person, der er 
etableret eller momsregistreret i indlandet, som den 
betalingspligtige person. En repræsentant over for 
skattemyndighederne eller aftageren af den 
afgiftspligtige transaktion kan udpeges i så 
henseende 
- kan medlemsstaterne, hvis der ikke foretages en 
sådan udpegning, træffe bestemmelse om, at afgiften 
påhviler en anden afgiftspligtig person eller en 
ikke-afgiftspligtig juridisk person, der er 
etableret eller momsregistreret i indlandet. En 
repræsentant over for skattemyndighederne eller 
aftageren af den afgiftspligtige transaktion kan for 
eksempel udpeges i så henseende. 
Medlemsstaterne kan også bestemme, at en anden 
person end den afgiftspligtige person hæfter 
solidarisk for afgiftens erlæggelse" 
17 
affattes artikel 21, nr. 1, litra b), således: 
"b) aftageren af en i artikel 9, stk. 2, litra e), 
omhandlet tjenesteydelse eller aftageren, der er 
momsregistreret i indlandet, af en i artikel 28c, 
punkt C, D og E, omhandlet tjenesteydelse, når 
tjenesteydelsen leveres af en afgiftspligtig person, 
der er etableret i udlandet; medlemsstaterne kan dog 
bestemme, at den, der leverer tjenesteydelsen, hæfter 
solidarisk for afgiftens erlæggelse" 
affattes artikel 21, nr. 1, litra d), således: 
"d) den person, der foretager en afgiftspligtig 
erhvervelse inden for Fællesskabet af goder. 
Såfremt erhvervelsen inden for Fællesskabet af goder 
foretages af en afgiftspligtig person eller af en 
ikke-afgiftspligtig person, der ikke er etableret i 
indlandet: 
- tillader medlemsstaterne, at denne erhverver udpeger 
en anden afgiftspligtig person eller en ikke-
afgiftspligtig juridisk person, der er etableret 
eller momsregistreret i indlandet, som den 
betalingspligtige person. En repræsentant over for 
skattemyndighederne kan udpeges i så henseende 
- kan medlemsstaterne, hvis der ikke foretages en 
sådan udpegning, træffe bestemmelse om, at afgiften 
påhviler en anden afgiftspligtig person eller en 
ikke-afgiftspligtig juridisk person, der er 
etableret eller momsregistreret i indlandet. En 
18 
repræsentant over for myndighederne kan for eksempel 
udpeges i så henseende. 
Medlemsstaterne kan ligeledes bestemme, at en anden 
person end den, der foretager erhvervelsen inden for 
Fællesskabet af goder, hæfter solidarisk for 
afgiftens erlæggelse." 
21) I artikel 28 h: 
i artikel 22, stk. 1, litra c), første led, indsættes 
ordene "og bortset fra en levering af goder eller 
tjenesteydelser, for hvilken aftageren af 
transaktionen er udpeget som den betalingspligtige 
person i overensstemmelse med artikel 21, nr. 1, 
litra a) " efter ordene "i overensstemmelse med 
artikel 21, nr. 1, litra b)" 
i artikel 22, stk. 1, litra c), indsættes følgende led 
efter andet led: 
"- enhver afgiftspligtig person, der i indlandet 
foretager erhvervelser inden for Fællesskabet af 
goder med henblik på transaktioner, der falder ind 
under de i artikel 4, stk. 2, omhandlede former for 
økonomisk virksomhed, og som han udfører i 
udlandet." 
i artikel 22, stk. 11, indsættes ordene "For så vidt 
angår erhvervelse inden for Fællesskabet af 
punktafgiftspligtige varer som omhandlet i 
artikel 28a, stk. 1, litra c), samt" som begyndelsen i 
stykket. 
19 
22) Artikel 28i affattes således. 
"Artikel 281 
Særordning for små virksomheder 
I artikel 24, stk. 3, tilføjes følgende afsnit: 
"Levering af nye transportmidler, som foretages på de i 
artikel 28c, punkt A, fastsatte betingelser, samt levering af 
goder og tjenesteydelser, som foretages af en afgiftspligtig 
person, der ikke er etableret i indlandet, kan under ingen 
omstændigheder omfattes af fritagelsesordningen i stk. 2." 
23) Følgende artikel 28n indsættes: 
"Artikel 28n 
Overgangsbestemmelser 
1. Når et gode: 
inden den 1. januar 1993 er indført i indlandet som 
defineret i artikel 3 
og 
efter ankomsten til indlandet er anmeldt med henblik 
på inddragelse under en af de ordninger, der er 
omhandlet i artikel 14, stk. 1, litra b) eller 
litra c), eller er anbragt under en af de ordninger, 
der er omhandlet i artikel 16, stk. 1, punkt A, 
20 
og 
ikke er ophørt med at være dækket af denne ordning 
inden den 1. januar 1993, 
finder de bestemmelser, der gælder på det tidspunkt, hvor 
godet blev henført under denne ordning, fortsat anvendelse 
i den periode, hvor godet befinder sig under denne 
ordning, idet denne periode fastsættes i overensstemmelse 
med nævnte bestemmelser. 
2. Med indførsel af et gode som defineret i artikel 7, 
stk. 1, sidestilles: 
a) enhver fraførsel - herunder en uforskriftsmæssig - af 
dette gode fra den i artikel 14, stk. 1, litra c), 
omhandlede ordning, under hvilken godet blev henført 
inden den 1. januar 1993 på de i stk. 1 nævnte 
betingelser 
b) enhver fraførsel - herunder en uforskriftsmæssig - af 
dette gode fra en af de i artikel 16, stk. 1, punkt A, 
omhandlede ordninger, under hviken godet blev henført 
inden den 1. januar 1993 på de i stk. 1 nævnte 
betingelser 
c) afslutningen af en intern fællesskabsforsendelse, der 
er indledt inden den 1. januar 1993 inden for 
Fællesskabet med henblik på en levering af goder, der 
foretages inden den 1. januar 1993 mod vederlag inden 
for Fællesskabet af en afgiftspligtig person, der 
handler i denne egenskab 
d) afslutningen af en ekstern fællesskabsforsendelse, der 
er indledt inden den 1. januar 1993 
21 
e) enhver uregelmæssighed eller overtrædelse, der begås i 
forbindelse med eller i løbet af en intern 
fællesskabsforsendelse, der er indledt på de under 
litra c) nævnte betingelser, eller en ekstern 
fællesskabsforsendelse som omhandlet under litra d). 
3. I de i stk. 2 omhandlede tilfælde anses indførslen som 
defineret i artikel 7, stk. 2, for at være sket i den 
medlemsstat, hvor godet ophører med at være dækket af den 
ordning, under hvilken det blev henført inden den 
1. januar 1993. 
4. Uanset artikel 10, stk. 3, sker indførsel af et gode som 
defineret i stk. 2, uden at afgiftspligten indtræder, når: 
a) et indført gode forsendes eller transporteres til 
steder uden for Fællesskabet som defineret i artikel 3 
eller 
b) et indført gode som defineret i stk. 2, litra a), ikke 
er et transportmiddel og genudføres eller 
transporteres til den medlemsstat, hvorfra det blev 
udført, og til den, der udførte det 
eller 
c) et indført gode som defineret i stk. 2, litra a) , er 
et transportmiddel, der er erhvervet eller indført 
inden den 1. januar 1993 på de almindelige 
beskatningsbetingelser på en medlemsstats indre 
marked, som defineret i artikel 3, og/eller ikke i 
forbindelse med udførslen har været omfattet af en 
fritagelse for eller tilbagebetaling af 
merværdiafgiften. 
22 
Denne betingelse anses for opfyldt, når datoen for 
transportmidlets første ibrugtagning ligger før den 
1. januar 1988, eller når det afgiftsbeløb, som skulle 
betales ved indførslen, er ubetydeligt." 
24) I artikel 33a, stk. 1, litra b), udgår tredje led. 
Artikel 2 
1. Medlemsstaterne vedtager de love og administrative 
bestemmelser, der er nødvendige for at efterkomme dette 
direktiv, inden den 1. januar 1993. 
2. Medlemsstaterne underretter Kommissionen om de love og 
administrative bestemmelser, de vedtager med henblik på 
anvendelsen af dette direktiv. 
3. Medlemsstaterne meddeler Kommissionen teksten til de 
nationale retsforskrifter, som de udsteder på det område, 
der er omfattet af dette direktiv. 
4. Når medlemsstaterne vedtager disse bestemmelser, henvises 
der deri til dette direktiv, eller de ledsages ved 
offentliggørelsen af en sådan henvisning. De nærmere 
regler for denne henvisning fastsættes af medlemsstaterne. 
23 
Artikel 3 
Dette direktiv er rettet til medlemsstaterne 
Udfærdiget i Bruxelles, den 
På Rådets vegne 
Formand 
m 
KONSEKVENSER FOR SMV OG BESKÆFTIGELSEN 
Med henblik på etableringen af det indre marked 
supplerede Rådets direktiv 91/680/EØF af 16. december 
1991 det fælles merværdiafgiftssystem med de tilføjelser, 
som er nødvendige for at ophæve de fiskale grænser. Der 
er således foretaget væsentlige ændringer i sjette 
direktiv 77/388/EØF. For at lette gennemførelsen pr. 1. 
januar 1993 har man fundet det hensigtsmæssigt at 
præcisere og supplere visse af disse nye bestemmelser. 
Dette er formålet med direktivet. Derfor er direktiv 
forslagets konsekvenser for SMV identiske med de som 
findes i forslaget til et direktiv angående fjernelse af 
fiskale grænser. (Se dokument COM(87)322 end./2 og 
COM(90) 182 end.). 
FINANSERINGSOVERSIGT 
Anvendelsen af dette direktiv vil ikke påvirke 
Fællesskabets egne indtægter. 

n. 
ISSN 0254-1459 
KOM(92) 448 endelig udg. 
DOKUMENTER 
DA 09 
Katalognummer : CB-CO-92-466-DA-C 
ISBN 92-77-48689-9 
Kontoret for De Europæiske Fællesskabers Officielle Publikationer 
L-2985 Luxembourg